stanford-oval/wikipedia huggingface dataset:
גל החום באירופה (2003)
המשבר הבריאותי

גל החום גרם לרבבות מקרים של פטירות, במיוחד של אנשים מבוגרים שחיו בגפם ולא הצליחו להתמודד לבדם עם השפעות החום. סיבות המוות היו מכת חום והתייבשות. המצב הוחמר עקב העובדה שבמדינות רבות לא היו מותקנים בבניינים מזגנים, משום שתנאי מזג האוויר הרגילים לא הצריכו זאת. התושבים, שהיו רגילים למזג אוויר ממוזג, לא ידעו כיצד להתייחס במועד לגל החום ולהשלכותיו. גם הרשויות הציבוריות לא היו ערוכות לו ולא הכינו תוכניות מתאימות לתגובה בשעת חירום.
מספר גדול במיוחד של קרבנות, כ-14,800, היה בצרפת. תרמה לכך העובדה שביולי ואוגוסט יוצאים צרפתים רבים לחופשה. רבים מהמתים נמצאו רק לאחר זמן, כאשר שבו קרוביהם מחופשותיהם. בין הנופשים היו גם פקידי ממשלה ורופאים רבים, עובדה שחיבלה בתגובה הציבורית והרפואית לגל החום. בשל ריבוי הנספים היה הכרח להשתמש במחסן בפאתי פריז כחדר מתים מאולתר לשם החזקת הגופות בקירור עד לקבורתן. ביקורת חריפה הופנתה לאחר מעשה כלפי הרשויות בצרפת ובמיוחד כלפי משרד הבריאות על תגובתם הבלתי מספקת למשבר גל החום.
על פי הערכה נספו בספרד עקב גל החום למעלה מ-12,000 איש, בבריטניה יותר מ-2,000, בפורטוגל כ-1,900 איש, בהולנד כ-1,500, באיטליה למעלה מ-500 ובגרמניה כ-300.[דרוש מקור]
נזקים סביבתיים

הנזקים הסביבתיים שחולל גל החום כללו שריפות בהיקפים גדולים, במיוחד בפורטוגל, שבה נשרף שטח יער בהיקף של 2,150 קילומטר רבוע.
מפלס המים בנהרות שונים ומאגרי מים באירופה ירד מאוד עקב גל החום. בגרמניה הופרע עקב כך השיט בנהרות האלבה והדנובה. בשווייץ הביא החום להמסת קרחונים, שמצידה גרמה למפולות שלגים ולשיטפונות. בבריטניה היו עדויות להמסה של אספלט בכבישים ולהתחממות פסי רכבת עד להתרחבותם.
החום בשילוב עם תנאי בצורת הביא לירידה בהיקף יבולי החיטה, שהגיעה במערב אירופה ל-12 עד 20 אחוזים. גם יבולי הענבים לתעשיית היין הושפעו מגל החום ומועד הבציר הוקדם בהרבה.
גל החום הביא לשינוי זמני במשטר הזרמים בים התיכון.
נהר הלואר בעיר נוור (Nevers) במרכז צרפת כמעט והתייבש במהלך גל החום
Rebel Heart

Rebel Heart (בעברית: לב מרדן) הוא אלבום האולפן השלושה-עשר של הזמרת-יוצרת האמריקאית מדונה. האלבום יצא לאור ב-6 במרץ 2015, במדינות מסוימות וב-10 במרץ בשאר רחבי העולם, על ידי חברת התקליטים אינטרסקופ רקורדס.
האלבום הגיע למקום השני במצעד הבילבורד 200.
רקע והפקה

במסגרת תהליך הפקת האלבום עבדה עם כותבים ומפיקים שעימם לא עבדה בעבר, ביניהם דיפלו ואביצ'י. מדונה טענה שהשילוב לא היה פשוט, אך היא מרוצה מהתוצאה הסופית. בחודש דצמבר 2014 דלפו לרשת 13 שירים בגרסת דמו. מדונה הגיבה בחשבון האינסטגרם שלה וטענה כי השירים שדלפו הם גרסאות דמו שאינן מוכנות להפצה מסחרית, והודתה למאזיניה על שאינם מאזינים לגרסאות הפיראטיות שיצאו. ב-20 בדצמבר 2014 פרסמה מדונה את האלבום להזמנה מוקדמת, יחד עם שישה משירי האלבום כמתנה לכבוד חג המולד, בינואר 2015 נעצר אזרח ישראלי החשוד בהדלפת גרסאות הדמו שפורסמו חודש קודם לכן. לדברי מבקרי מוזיקה, אלבום זה הציג את מדונה כחדשה ורלוונטית בתעשיית המוזיקה גם לאחר של קריירה שנמשכת מעל לשלושה עשורים.
סינגלים

"Living for Love" – הסינגל הראשון מהאלבום, יצא לאור ב-20 בדצמבר 2014. בשיאו הגיע לעשרת המובילים בבלגיה, פינלנד, ישראל, שוודיה, ולמקום הראשון במצעד המועדונים של בילבורד.
הקליפ לשיר יצא ב-6 בפברואר 2015. בקליפ מופיעה מדונה כשהיא רוקדת עם רקדנים בעלי קרניים, שולטת בהם וגורמת להם להתמוטט. מדונה הופיעה לראשונה עם הסינגל ב-9 בפברואר 2015, בטקס פרסי גראמי של אותה השנה. ב-25 בפברואר הופיעה בטקס פרסי המוזיקה הבריטית עם השיר שבו נפלה מהבמה ועוררה התעניינות תקשורתית באותו היום.
"Ghosttown" – הסינגל השני יצא ב-13 במרץ 2015. השיר הוא בלדת פופ המשלבת פסנתר עם מוזיקה אלקטרונית. השיר לא נכנס למצעד של ארצות הברית ונכשל במכירות.
"Bitch I'm Madonna" – הסינגל השלישי בשיתוף עם ניקי מינאז' יצא ב-15 ביוני 2015. הקליפ לשיר יצא ב-18 ביוני 2015. בקליפ משתתפים ניקי מינאז', קייטי פרי, ביונסה, ריטה אורה, מיילי סיירוס, קניה וסט וד"ר דרה. הקליפ מציג את מדונה ואנשים רבים רוקדים במסדרונות ובגג בניין גבוה כאשר הם לבושים בבגדים זוהרים. הקליפ זכה להצלחה רבה ועומד כיום על כ-250 מיליון צפיות ב-Vevo.
"Hold Tight" – הסינגל הרביעי והאחרון שיצא ב-24 ביוני 2015. גם סינגל זה לא זכה להצלחה ונכשל במכירות. במיקומי השיא שלו במצעדים הגיע למקום ה-27 בהונגריה ולמקום ה-34 בשוודיה.
סיבוב הופעות

בתחילת חודש מרץ 2015 פרסמה מדונה את תאריך תחילת סיבוב ההופעות של האלבום שייקרא "Rebel Heart Tour". מסע ההופעות החל ב-9 בספטמבר 2015 והסתיים ב-20 במרץ 2016. סך הכול כלל כ-82 הופעות, 36 באמריקה הצפונית, 25 באירופה, 13 באסיה, 8 באוקיאניה. בסיימו קיבל כיותר מ-169.8 מיליון דולר הכנסות ו-1.045 מיליון צופים ומדונה הוכרתה כאמן הסולו המרוויח בכול הזמנים מסיבוב הופעות עם כ-1.13 מיליארד דולר.
הצלחה ומיקומי שיא

האלבום זכה להצלחה רבה במצעדים, והגיע עם צאתו למקום הראשון במעל ל-14 מדינות. בהם בלגיה, איטליה, קוריאה הדרומית, אוסטרליה, שווייץ, ועוד. במכירות בארצות הברית נכנס למקום ה-2 במצעד הבילבורד 200 לאחר שמכר כ-121,000 עותקים בשבוע הראשון לצאתו ויותר ממיליון עותקים לשנת 2015 בעולם. בבריטניה הגיע האלבום לתואר כסף לאחר שמכר מעל ל-70,000 עותקים. באוסטריה, ברזיל, צרפת, פולין, ומקסיקו הגיע לתואר זהב ובאיטליה אף לתואר פלטינה עם מכירות של מעל 50,000 עותקים.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 1 |
|  אירלנד | מצעד האלבומים האירי | 5 |
|  ארגנטינה | ארגנטינה הוט 100 | 5 |
|  ארצות הברית | בילבורד 200 | 2 |
|  ברזיל | טופ 100 ברזיל | 4 |
|  גרמניה | GfK – טופ 100 | 1 |
|  דנמרק | היטליסטן | 2 |
|  הולנד | מצעד 100 האלבומים ההולנדיים | 1 |
|  הונגריה | Mahasz | 1 |
|  הממלכה המאוחדת | מצעד האלבומים הבריטי | 2 |
|  יוון | IFPI Greece | 3 |
|  יפן | אוריקון | 8 |
|  מקסיקו | טופ 100 – מקסיקו | 2 |
|  נורווגיה | VG-lista | 2 |
|  ניו זילנד | המצעד הניו זילנדי הרשמי | 7 |
|  ספרד | PROMUSICAE | 1 |
|  סקוטלנד | מצעד האלבומים הסקוטי | 3 |
|  פולין | ZPAV | 5 |
|  פורטוגל | מצעד האלבומים הפורטוגזי (AFP) | 1 |
|  פינלנד | המצעדים הפיניים הרשמיים | 2 |
|  צ'כיה | ČNS IFPI | 1 |
|  צרפת | SNEP | 3 |
|  קוריאה הדרומית | סירקל צ'ארט | 1 |
|  קנדה | מצעד האלבומים הקנדי | 1 |
|  קרואטיה | טופ ליסטה | 3 |
|  שוודיה | סוורייטופליסטן | 10 |
|  שווייץ | המצעד השווייצרי | 1 |
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | זהב | 7,500* |
| אוסטרליה (ARIA) | — | 15,000 |
| איטליה (FIMI) | פלטינה | 60,000 |
| ארצות הברית (RIAA) | — | 238,000 |
| ברזיל (Pro-Música Brasil) | זהב | 30,000 |
| הממלכה המאוחדת (BPI) | זהב | 100,000 |
| יפן (RIAJ) | — | 7,548 |
| מקסיקו (AMPROFON) | זהב | 30,000^ |
| פולין (ZPAV) | זהב | 10,000 |
| צרפת (SNEP) | זהב | 52,000 |
| קוריאה הדרומית (KMCA) | — | 4,173 |
| קנדה (Music Canada) | — | 18,000 |
סיכום
| בכל העולם | — | 1,000,000 |
* נתוני מכירות המבוססים על הסמכה בלבד. ^ נתוני משלוחים המבוססים על הסמכה בלבד.  נתוני מכירות + סטרימינג המבוססים על הסמכה בלבד.
ביאורים

↑  מכירות באוסטרליה נכון ליולי 2015. בשבועיים הראשונים ליציאתו, האלבום צבר מכירות של 8,274 עותקים לפי פול קשמיר.
↑  מכירות פיזיות ביפן נכון למרץ 2015, לפי אוריקון.
↑  מכירות בקנדה נכון למרץ 2015, לפי נילסן סאונדסקאן.
מדד ה-IPC

מדד ה-IPC, סיווג משולב לרמות ביטחון תזונתי (אנגלית: Integrated Food Security Phase Classification) הוא מדד בינלאומי המשמש לקביעת מצב הביטחון התזונתי במדינות ואזורים גאוגרפיים. הארגון האחראי על יישום ופיתוח המדד הוא האומות המאוחדות.
מדד IPC הוא נקודת ציון במאבק ברעב. המדד הוא סולם בן חמישה השלבים, המקובל על ידי הקהילה הבינלאומית ומספק סטנדרטים משותפים לסיווג חומרת חוסר הביטחון התזונתי. הוא מתבסס על סטנדרטים ושפה משותפים ומסייע לממשלות ולשחקנים הומניטריים אחרים להבין במהירות את חומרת חוסר הביטחון התזונתי ולנקוט פעולה.
רקע ושיטות מיון קודמות

שיטת ה-IPC פותחה בשנת 2004 על ידי ארגון המזון והחקלאות של האו"ם (FAO), תוך מחשבה שתיושם בסומליה. על מנת להגדיל את מידת ההשפעה של השיטה ולהתאימה למדינות נוספות, חברו לארגון המזון והחקלאות 15 ארגונים וסוכונויות ובניהם: תוכנית המזון העולמית, הסוכנות האמריקנית לפיתוח בינלאומי, Save the Children, הנציבות האירופית, יוניסף, הבנק העולמי ועוד.
קיימות שיטות מיון נוספות לרעב. מרביתן מבוססות על ניסיונות לאתר קשיים ספציפיים בקרב מדינה כלשהי, כגון זמינות המזון, ערכו התזונתי, קונפליקטים פנימיים וחיצוניים עמם המדינה מתמודדת ומנגנוני התמודדות. שיטות אלו מצליחות לאבחן ולאתר משתנים ספציפיים באחוזי הצלחה שונים, אך לעיתים אינן מצליחות לראות את היחסים המורכבים בין המשתנים השונים. על רקע קושי זה, פותחה שיטת ה-IPC.
יישום והשפעה

כיום, מעל ל-40 מדינות ברחבי העולם אימצו את שיטת המיון של ה-IPC. ביניהן ניתן למצוא את: אפגניסטן, בנגלדש, נפאל, פקיסטן, הפיליפינים, טג'יקיסטן, אל סלוודור, האיטי, הונדורס, בורונדי, הרפובליקה המרכז-אפריקאית, הרפובליקה הדמוקרטית של קונגו, ג'יבוטי, קניה, סומליה, דרום סודאן, סודאן, אוגנדה, תימן, לסוטו, מלאווי, מוזמביק, מדגסקר, אסוואטיני, זימבבואה ועוד.
לפי מדד ה-IPC, נכון לתחילת 2024 כחצי מיליון תושבים מרעב (שלב 5) בעזה; כמעט 24 מיליון אנשים סובלים ממצב חירום הומניטרי (שלב 4) בעיקר במדינות אפגניסטן, הרפובליקה הדמוקרטית של קונגו, האיטי, פקיסטן, עזה, דרום סודאן, ותימן. כמעט 133.5 אנשים ממשבר תזוה ומחייה ממשי (שלב 3) ברחבי העולם. אבחון רמת הביטחון התזונתי מסייעת בהגשת סיוע הומניטרי. כל למשל, פעילות ה-IPC באפגניסטן, בה ניתנה עזרה הומניטרית למעל ל-700,000 אנשים במצוקה. במדינות אחרות, דוגמת סומליה, התערבות ה-IPC הצליחה לשפר את מצבם הכלכלי ולצמצם את העוני. השיטה משפיעה הן על המדינות עצמן, הן על ארגונים הומניטריים בינלאומיים.
שיטה

ה-IPC מסווג כל מדינה או אזור גאוגרפי לאחד מחמשת שלבי הרעב: ביטחון תזונתי יחסי ((Generally Food Secure (שלבים 1a ו-1b), חוסר ביטחון תזונתי גבולי (Moderately / Borderline Food Insecure) (שלב 2), משבר מזון ומחייה חמור (Acute Food and Livelihood Crisis) (שלב 3), מצב חירום הומניטרי (Humanitarian Emergency) (שלב 4), רעב/ קטסטרופה הומניטרית (Famine / Humanitarian Catastrophe) (שלב 5).
בין הגורמים המשפיעים על סיווג ה-IPC, ניתן למנות את אחוז התמותה מתת-תזונה: במדינות בשלב 1a ו-1b, אחוז התמותה מתת-תזונה אינו עולה על 3%, במדינות בשלב 2, אחוז התמותה הוא בין 3% ל-10%, בשלב 3 – בין 10% ל-15%, בשלב 4 – מעל ל-15%, בשלב 5 – מעל ל-30%. בין הגורמים הנוספים נמצאים מגפות וסבירות לאסונות טבע, נגישות למזון ולמים, ביטחון אזרחי, אסטרטגיות התמודדות עם רעב, ועוד.
שיטה > שלבים ברמת הביטחון התזונתי ברמת המשפחה

| מס' השלב | שלב | תיאור |
| --- | --- | --- |
| 1 | ביטחון תזונתי כללי | משפחות יכולות להשיג מזון חיוני |
| 2 | חוסר ביטחון תזונתי גבולי | משפחות רבות לא יכולות להשיג את המינימום מבחינת אבות מזון, וומתקשות לשלם בעבור שירותים חיוניים נוספים. |
| 3 | משבר תזונה ומחייה ממשי | באזורים או מדינות חלק ניכר מהמשפחות מתקשות להאכיל את בני המשפחה. תת-תזונה חריפה מתחילה ומשפחות נאלצות למכור נכסים או להגר כדי לחפש מזון או מקור פרנסה. |
| 4 | מצב חירום הומניטרי | הגישה למזון נפגעת באופן דרסטי. תת-תזונה חריפה מתפשטת ומקרי המוות מתרבים. |
| 5 | רעב/ קטסטרופה הומניטרית | משפחות מתמודדות עם מחסור מוחלט במזון. רעב, מוות ועוני נוכחים וגלויים. |
שיטה > שלבים ברמת הביטחון התזונתי ברמת אזור/מדינה

| מס' השלב | שלב | תיאור |
| --- | --- | --- |
| 1 | ביטחון תזונתי כללי | מעל 80% ממשקי הבית יכולים לספק צורכי מזון בסיסיים. |
| 2 | חוסר ביטחון תזונתי גבולי | לפחות ב-20% ממשקי הבית, ישנה צריכת המזון מופחתת אבל מסופקת באופן מינימלי. משקי הבית הללו אינם יכולים להגן באופן מלא על מקורות המזון שלהם. |
| 3 | משבר תזונה ומחייה ממשי | לפחות 20% ממשקי הבית מקיימים את אחד מהתנאים הבאים: 1. סובלים מחוסר שוויון ומפערים משמעותיים ביכולתם להשיג מזון. 2. מצליחים להשיג מזון שמספיק להם בדוחק, ותוך שימוש באסטרטגיות התמודדות שליליות ובעלות השפעה בלתי הפיכה (למשל תוך חיסול מקורות המזון שלהם). תת-תזונה גבוה ומעל הממוצע. |
| 4 | מצב חירום הומניטרי | לפחות 20% ממשקי הבית מקיימים את אחד מהתנאים הבאים: 1. סובלים מחוסר שוויון ומפערים קיצוניים ביכולתם להשיג מזון, נמצאים קרובים מאוד לתת תזונה ממשית וישנה שיעורי תמותה גבוהים. 2. משקי הבית מתמודדים עם אובדן של מקורות הכנסה, דבר אשר ככל הנראה יוביל לפערים בצריכת המזון. |
| 5 | רעב/ קטסטרופה הומניטרית | לפחות 20% ממשקי הבית מתמודדים עם מחסור מוחלט במזון ו/או במשאבי קיום בסיסיים אחרים. רעב, מוות ועוני נוכחים וגלויים. השכיחות של תת-תזונה עולה אל מעבר ל-30% ושיעורי התמותה עוברים את ה-2 אנשים מתוך 10,000 ביום. |
לקריאה נוספת

.FAO/FSNAU 2006. Integrated Food Security and Humanitarian Phase Classification: Technical Manual Version 1. Nairobi. FAO/FSNAU Technical Series IV
.IPC Global Partners. 2008. Integrated Food Security Phase Classification Technical Manual. Version 1.1. FAO. Rome
.IPC Global Partners. 2012. Integrated Food Security Phase Classification Technical Manual Version 2.0. Evidence and Standards for Better Food Security Decisions. FAO. Rome
.IPC Global Partners. 2019. Integrated Food Security Phase Classification Technical Manual Version 3.0. Evidence and Standards for Better Food Security and Nutrition Decisions. Rome
הערות שוליים

↑  What the IPC is?
↑  Integrated food security phase classification : technical manual version 2.0 : evidence and standards for better food security decisions., Rome: FAO, 2012
↑  Where & What | IPC Global Platform, www.ipcinfo.org
↑  IPC-CH Dashboard | IPC - Integrated Food Security Phase Classification, www.ipcinfo.org
↑  Daniel Maxwell, Nicholas Haan, Kirsten Gelsdorf, David Dawe, The 2011–12 Famine in Somalia: Introduction to the Special Edition, Global Food Security, Special Issue on the Somalia Famine of 2011-2012 1, 2012-12-01, עמ' 1–4 doi: 10.1016/j.gfs.2012.07.007
↑  IPC Global Partners, Integrated Food Security Phase Classification Technical Manual Version 3.0., Rome, 2019
↑  יוגב ישראלי, איך נראה משבר מזון – והאם גם המערב בסכנה?, באתר ynet, 22 ביולי 2022
מוזיאון ד'אורסה

| --- | --- |
האולם הראשי
האולם הראשי
 מידע כללי
 סוג:  מוזיאון לאמנות
 על שם:  גאר ד'אורסה 
 כתובת:  Rue de Lille 75343, Paris
 מיקום:  הרובע השביעי של פריז 
 מדינה:  צרפת 
 מייסדים:  פרנסואה מיטראן, ואלרי ז'יסקר ד'אסטן 
 מפעיל:  Service of the Museums of France 
 מבקרים בשנה:  3,651,616 (נכון ל־2019)
 הקמה ובנייה
 תקופת הבנייה:  ?–1986
 תאריך פתיחה רשמי:  1986 
 
 קואורדינטות:  48°51′36″N 2°19′35″E﻿ / ﻿48.86°N 2.3263888888889°E﻿ / 48.86; 2.3263888888889
 http://www.musee-orsay.fr
  (למפת פריז מוגדלת) מוזיאון ד'אורסה(למפת פריז רגילה) מוזיאון ד'אורסה
 
מוזיאון ד'אורסה (Musée d'Orsay) הוא מוזיאון הממוקם על הגדה השמאלית של נהר הסן בפריז בירת צרפת. המבנה נועד במקור להיות תחנת רכבת (מבנה הגאר ד'אורסה) והוסב לשמש כמוזיאון. במוזיאון מוצגות בעיקר יצירות אמנות צרפתית שנוצרו בין השנים 1848–1915.
אוסף המוזיאון מכיל את היצירות האימפרסיוניסטיות הידועות ביותר, מעשי ידי הציירים קלוד מונה, פול סזאן, קאמי פיסארו, אדגר דגה, אוגוסט רנואר ואחרים; ויצירות פוסט-אימפרסיוניסטיות של וינסנט ואן גוך, פול גוגן, ז'ורז' סרה, טולוז לוטרק ואחרים. כמו כן מציג המוזיאון פסלים ורהיטים.
היסטוריה

בטרם נוסד המוזיאון, שימש המבנה כתחנת רכבת שנקראה גאר ד'אורסה, המיועדת לקו הרכבת פריז - אורליאן.
ב-1939 הופסקה תנועת הרכבות בתחנה, כי רציפיה היו קצרים מדי לרכבות בהן נעשה שימוש. במהלך מלחמת העולם השנייה שימש המבנה כבית מיון דואר.
ב-1977 החליטה ממשלת צרפת להפוך את המבנה למוזיאון. משרד ACT של האדריכלים רנו בארדוו, פייר קולבוק וז'אן־פול פיליפון, נבחר להתאים את המבנה ליעודו החדש - זאת, באמצעות בניית כ-20,000 מטרים רבועים של שטחי תצוגה. המוזיאון נפתח ב-1 בדצמבר 1986 בנוכחות נשיא צרפת פרנסואה מיטראן.
באפריל 2024 הוצגה במוזיאון תערוכה מתחלפת של הציירת הישראלית צרפתייה נתנאל הרבלין. הרבלין שתלה בתערוכה שלה ציורים של אמני תנועת הנאבי. אמני הקבוצה שציוריהם מופיעים בתערוכה של הרבלין הם פייר בונאר, אדואר וויאר ופליקס ואלוטון..
יצירות עיקריות המוצגות במוזיאון

גוסטב קורבה – הסטודיו של הצייר, גבר צעיר יושב, מקורו של העולם;
ז'אן-פרנסואה מילה – המלקטות, אביב;
ז'אן-בטיסט קאמי קורו – בוקר, ריקוד הנימפות;
אלכסנדר קבנל – לידתה של ונוס;
ז'אן-לאון ז'רום – דיוקן הברונית נתנאל דה רוטשילד, קבלת פנים בוורסיי, הברונית דה קלר;
פייר פובי דה שאבאן – ילדות צעירות לחוף הים, אם צעירה - צדקה, מבט על טירת ורסיי והאורנז'רי;
אז'ן בודן – חוף טרובי;
קאמי פיסארו – כפור לבן;
אדואר מאנה – אולימפיה, המרפסת, ברת מוריזו עם זר סיגליות, ארוחת בוקר על הדשא;
אדגר דגה – התהלוכה (סוסי מרוץ ליד הטריבונה), משפחת בללי, דיוקן אדואר מאנה, דיוקנאות, בבורסה, האבסינת, אישה מתרחצת באמבט, רקדנית קטנה בת ארבע עשרה;
פול סזאן – תפוחים ותפוזים, שחקני הקלפים;
קלוד מונה – תחנת סן לזר, רחוב מונטורגוי בפריז, חגיגות ה-30 ביוני 1878, השפעת הרוח - סדרת צפצפות, קתדרלת רואן - הרמוניה בכחול, שושנות מים כחולות;
פייר-אוגוסט רנואר – הנשף במולן דה לה גאלט, הנדנדה;
וינסנט ואן גוך – דיוקן עצמי, הסיאסטה, הכנסייה באובר, מבט משבה, האישה האיטלקית, ליל כוכבים מעל הרון, דיוקנו של ד"ר גאשה;
ז'ורז' סרה – הקירקס;
אנדרה דרן – גשר צ'ארינג קרוס;
ג'יימס אבוט מקניל ויסלר – סידור באפור ובשחור: אמו של האמן (המכונה "אמו של ויסלר);
פסלי אוגוסט רודן, פול גוגן, קאמי קלודל, וז'אן-בטיסט קארפו.
שיטפוסטינג

דוגמה לשיטפוסט פופולרי מאתר 4chan ובו מאיצה דמות מתוך משחק המחשב Touhou בקורא "תצא מפורום /jp/"
שיטפוסטינג (מאנגלית: Shitposting, בתרגום חופשי: "פרסום חרא") הוא מונח מתרבות האינטרנט המתאר פרסום "תוקפני, אירוני או מטריל" בפורום או ברשת חברתית למטרות ספאם, בלבול, בידור, ואף פיצוץ ושלהוב דיונים. שיטפוסטים מתאפיינים בתוכן בוטה או אנטגוניסטי באיכות ירודה, וכן באלמנטים סוריאליסטים חסרי הקשר, בהומור נונסנסיקלי או שימוש באמרות כנף חזרתיות, כדוגמת קופי פסטה.
הגדרה

השימוש המתועד הראשון במונח נובע מפוסט שפורסם בפורום Something Awful, שאופיין בתרבות דיון בוטה וכאוטית, בשנת 2007. משם המונח ככל הנראה התפשט לפורומים דומים כגון 4chan. בינואר 2008, המונח התווסף לראשונה למילון הרשת Urban Dictionary ותואר בזמנו כ"פרסום פוסטים חסרי ערך לפורום אינטרנטי".
אף על פי שבמקור המונח התייחס לפרסום ארעי ופתאומי בפורומים, עם התפשטות הרשתות החברתיות נוצרו עמודים ופורומים המיועדים ספציפית לשיפוסטינג בפלטפורמות כגון פייסבוק, טוויטר, טינדר, אינסטגרם, Reddit, ו-4chan. משתמשים הנוהגים לפרסם תוכן כזה בתכיפות נקראים "שיטפוסטרים".
העיתונאית ג'סיקה לינדסי, בתגובה ל-BBC, תיארה את התופעה כך:
שיטפוסטינג הוא חסר ערך. מדובר במקבילה האינטרנטית ללירות בקופסאות שימורים בשממה באמצעות אקדח קפצונים. (שיטפוסטינג) זה לחזור על מה שהאדם שלידך אמר בקול טיפשי שוב ושוב עד שהוא מוותר והולך הביתה.
שימוש

בתרבות הפופולרית ובתקשורת קיימת אי-הסכמה לגבי המונח ומטרותיו.
יש הרואים בשיטפוסטינג סוג של הטרלה מודרנית, ואף דרך להפצת דברי שטנה ומידע כוזב. המונח התפרסם בתקשורת האמריקאית בהקשר זה בעת הבחירות לנשיאות ארצות הברית 2016, במהלכה הצדיקו תומכי דונלד טראמפ והימין האלטרנטיבי הכפשות כנגד הילרי קלינטון וכן אמרות גזעניות וקיצוניות ברשתות חברתיות כ"שיטפוסטינג". כתב האינדפנדנט אנדרו גריפין טען כי שיטפוסטינג הוא מעשה א-פוליטי בבסיסו, וכי מדובר ב"כלי שניתן ליישם אותו עבור מגוון מטרות ומשתמשים בו רבים: החל מהימין הקיצוני שתומך בטראמפ וכלה בקבוצות שמאל התומכות בברני סנדרס".
מאידך, יש הרואים בשיטפוסטינג התפתחות של Image macro וממים דומים ואף צורת אומנות חדשה ברשת. סם גרזס, כתב באתר Polygon, השווה את האלמנטים הסוריאליסטים וחסרי ההקשר של שיטפוסטים לזרם הדאדא באומנות, ומציין שמטרת התופעה היא "לבלבל את הקהל כל כך, עד שהם לא יכולים לעשות דבר מלבד לחייך או לצחוק".
בתרבות הפופולרית

אירוע הפייסבוק הקומי "מסתערים על אזור 51", שהפך ויראלי ב-2019, נוצר על ידי עמוד בשם "shitposting cause im in shambles" (אני עושה שיטפוסטינג כי אני הרוס) ותואר כשיטפוסט.
ברנטון טרנט, מבצע הטבח בכרייסטצ'רץ', תיאר עצמו כשיטפוסטר וכן פרסם את שידור מעשה הטבח בשידור חי באתר 8chan, המקבילה המתירנית של 4chan.
מלחין משחק הווידאו מיינקראפט, C418, מודה כי הוא "בהחלט אדם שהייתם קוראים לו... אממ, שיטפוסטר".
ראו גם

4chan
Reddit
טרול (אינטרנט)
מם אינטרנט
ריקבון מוחי
הערות שוליים

↑  Miles Klee, How spammers nearly destroyed the biggest ‘Simpsons’ meme page, The Daily Dot, ‏24 באוגוסט, 2016
1 2  John Biggs, Papa, what’s a shitpost?, TechCrunch, ‏16 בספטמבר, 2016
1 2  Jessica Lindsay, FAO BBC, this is what sh*tposting actually is, Metro, ‏8 בנובמבר, 2019
1 2  Sam Greszes, Shitposting is an art, if history is any indication, Polygon, ‏17 בדצמבר, 2018
1 2  ­­­Alex Mercer, "Shitposting", KnowYourMeme
↑  jarrynkell, Shitpost, Urban Dictionary
↑  Cooper Fleishman, Leslie Jones hack: Inside the alt-right's racist celebration of Jones' humiliation, Mic, ‏25 באוגוסט, 2016
↑  Gideon Resnick, Ben Collins, Palmer Luckey: The Facebook Near-Billionaire Secretly Funding Trump’s Meme Machine, The Daily Beast, ‏22 בספטמבר, 2016
↑  Andrew Griffin, Shitposting: What is the bizarre online behaviour that could win Donald Trump the election?, אינדיפנדנט, ‏23 בספטמבר, 2016
↑  Allegra Frank, More than 2 million people have RSVP’d to “storm Area 51,” in the name of memes, Vox, ‏29 באוגוסט, 2019
↑  Robert Evans, Shitposting, Inspirational Terrorism, and the Christchurch Mosque Massacre, Bellingcat, ‏15 במרץ, 2019
↑  C418, Where can I stalk, I mean… find Daniel?, C418.org
טופונימיה

טופונימיה היא תורת השמות הגאוגרפיים. טופונימיה היא ענף של אונומסטיקה המהווה חלק מהבלשנות.
טופונימיה היא דיסציפלינה המצויה באינטראקציה עם ענפים נוספים של אונומסטיקה (אנתרופוניה לדוגמה) ועם תחומי בלשנות נוספים (כדוגמת לקסיקולוגיה, דיאלקטולוגיה ואנטולוגיה).
בהיסטוריה טופונימיה משמשת בעיקר להבהרת היבטים של העבר ההיסטורי של עמים, כגון התפשטות מרכזים תרבותיים וכלכליים, נתיבי הסחר, גבולות התיישבותם ועוד.
סוגי הטופונימים

הטופונימים נבדלים לפי סוגי המקומות להם משמשים כשמות: גרמי שמיים, יבשות, ארצות, חבלים אדמיניסטרטיביים, חבלים היסטוריים, התיישבויות אנושיות, דרכים יבשתיות, נתיבי סחר, הרים, גבעות, גופי מים ועוד.
לפי גודלם הטופונימים מתחלקים למקרוטונימיה ומיקרוטופונימיה. במקרוטופונימיה נכללים הגופים הגדולים, רכסי הרים, ימים, מדינות ועוד ובמיקרוטופונימיה נכללים הגופים הקטנים יותר.
תחומים מובהקים בטופונימיה מהווים ענפי משנה, שזכו לשמות ולהגדרות:
הידרונימיה עוסקת בשמות גופי המים, ימים ואגמים, נהרות ונחלים, יובלים וואדיות, ביצות ומפרצים.
אורונימיה עוסקת בשמות התרוממויות ושקיעות קרקע, רכסי הרים, והרים בודדים, רמות ופסגות, גבעות ועמקים.
אסטרונימיה עוסקת בשמם של גרמי שמיים ובשמם של אתרים על פני גרמי השמיים.
אויקונימיה עוסקת בשמם של יישובים של בני אדם.
לקריאה נוספת

גיברלטר, טרפלגר וזנזיבר
הערות שוליים

↑  האוניברסיטה העברית בירושלים - המחלקה לגאוגרפיה
| --- | --- |
בקרת זהויות :  NLI: 987007541465305171  BnF: cb119750909 (data)  GND: 4172891-9  HDS: 007855  LCCN: sh85136092  LNB: 000332111  NARA: 10644097  NKC: ph116464
לאון לדרמן (שחמטאי)

| --- | --- |
אין תמונה חופשית
 לידה:  25 במאי 1947 (בן 77) צ'רנוביץ, ברה"מ 
 הדרגה הגבוהה ביותר:  אמן בינלאומי משנת 1976
 מד כושר מרבי:  2420 (ינואר 1976)
 מד כושר נוכחי:  2242 (אפריל 2021)
 השכלה:  אוניברסיטת בן-גוריון בנגב 
 מקצוע נוסף:  מתמטיקאי
 מדינה:  ברית המועצות, ישראל
 
לאון לדרמן (ברוסית: Леон Ледерман; נולד ב-25 במאי 1947) הוא שחמטאי סובייטי-ישראלי בדרגת אמן בינלאומי.
ביוגרפיה

לאון לדרמן נולד בצ'רנוביץ שבברית המועצות (כיום באוקראינה). הוא למד מתמטיקה באוניברסיטת טומסק, עלה לישראל בשנות ה-70 של המאה ה-20 וקיבל את התואר מאוניברסיטת בן-גוריון. לדרמן התיישב בקריית גת ועבד כמורה בבית הספר.
באליפות ישראל בשנת 1984 במקום העשירי.
בשנת 1976 הוענקה ללדרמן דרגת אמן בינלאומי. בשנת 1980 הוא השתתף באליפות אירופה לנבחרות (נבחרת ישראל סיימה במקום ה-7, לדרמן סיים במקום ה-4 אישי).
באליפות אירופה לסניורים בשנת 2011 הוא סיים במקום ה-8. באליפות ישראל לסניורים בשנת 2011 הוא סיים במקום החמישי.
בשנת 2017 סיים במקום ה-9 באליפות אירופה לסניורים, והשתתף באליפות העולם לסניורים.
לדרמן הוא בעל דרגת שופט בינלאומי ופעיל בארגון ושיפוט תחרויות.
לדרמן השתתף ב-2024 באליפות העולם בשחמט לגילאי מעל 65 וסיים במקום ה-18.
לאון לדרמן באולימפיאדת השחמט

בשנת 1976 השתתף לדרמן באולימפיאדת שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1976 | 4 | ישראל | 2420 | 3.5 מ-8 | 2+ 3= 3- | 43.8 | 6 קבוצתי, 28 אישי |
הערות שוליים

↑  אליפות העולם 2024
↑  Lederman, Leon - Men's Chess Olympiads, באתר אולימפבייס (באנגלית)
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.